ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتا رمن نے ویڈیو کانفرنسنگ کے ذریعے جی-20ممالک کے وزرائے خزانہ اور سینٹرل بینک کے گورنروں کے ساتھ میٹنگ میں شرکت کی
وزیر خزانہ اور کارپوریٹ امور محترمہ نرملا سیتا رمن نے ویڈیو کانفرنسنگ کے ذریعے آج سعودی عرب کی صدارت میں جی-20 ممالک کے وزرائے خزانہ اور سینٹرل بینک کے گورنروں کی میٹنگ میں شرکت کی۔جی-20 ممالک کے وزراء اور گورنر سال 2020ء کے عالمی اقتصادی نقطہ نظر اور کووڈ -19 وبائی امراض کو لے کر جی-20 کے رد عمل اور جی -20 کی دیگر مالی ترجیحات پر غور و فکر کے لئے جمع ہوئے۔
پہلے اجلاس میں وزیر موصوف نے کووڈ-19 سے مقابلے میں جی-20 ایکشن پلان کے اَپ ڈیٹس پر بات کی ہے، جس کی جی-20 کے وزرائے خزانہ اور سینٹرل بینک کے گورنروں نے 15 اپریل 2020ء کو حمایت کی تھی۔محترمہ سیتا رمن نے زور دے کر کہا کہ جی-20 ایکشن پلان اپ ڈیٹ کئے گئے عزائم کو موجودہ پالیسی کے تناظر میں بامعنی بنائے رکھنا ہوگا، تاکہ کووڈ-19 کے خلاف پالیسی رد عمل کا طورپر یہ مؤثر بنے رہیں۔
جی -20 ایکشن پلان کے عزائم کی تجدید کاری کی بنیادی رہنما ہدایات کی وضاحت کرتے ہوئے محترمہ سیتا رمن نے ریکوری پلان میں صحت اور اقتصادی مقاصد کو متوازن کرنے کی ضرورت پر زور دیا۔وزیر خزانہ نے ممبر ممالک کے درمیان پالیسی ردعمل کی مختلف النوعی ، گھریلو پالیسی ساز کارروائیوں سے انٹر نیشنل اسپل اوور اور خاص طور سے کریڈٹ ریٹنگ ڈاؤن گریڈس کی پروسائکلی کیلٹیکے سلسلے میں عالمی ریگولیٹری بازاروں میں ضروری اصلاح پر غور کرنے کی ضرورت کے بارے میں بھی بتایا ۔
جی-20 ایکشن پلان کے اہم نتائج میں سے ایک ہے، ڈیٹ سروس سسپینشن اینیشی ایٹیو، جو کم آمدنی والے قرض دار ممالک کے لئے قرض کی واپسی متعینہ وقت پر کرنے کی سہولت فراہم کرتا ہے، جو اس کے لئے درخواست دیتے ہیں۔ابتداء میں یہ پہل 2020ء کے آخر تک کے لئے تھی۔ میٹنگ کے دوران لگاتار لکوی ڈیٹی کے دباؤ کو دیکھتے ہوئے جی-20 کے وزرائے خزانہ اور سینٹرل بینک کے گورنر ڈی ایس ایس آئی کو 6 مہینے آگے بڑھانے پر متفق ہوئے۔اب 2021ء آئی ایم ایف ؍ڈبلیو بی جی اسپرنگ میٹنگ کے وقت یہ طے کیا جائے گا کہ کیا اس وقت کی اقتصادی اور مالی صورت حال کے حساب سے ڈی ایس ایس آئی کو اور آگے بڑھانے کی ضرورت ہے یا نہیں۔
کم تر آمدنی والے ممالک کے قرض کی کمزوریوں کو دور کرنے پر بات کرتے ہوئے محترمہ سیتا رمن نے کہا کہ طویل مدت کے قرض میں زیادہ تخلیقیت کی ضرورت ہے۔ انہوں نے اس بات پر زور دیا کہ اس ردعمل کو خاص طورسے وبائی امراض کے سبب پیدا ہوئے مالی تناؤ کو کم کرنے کےلئے ایسے ممالک کی مدد کے مقصد سے آگے بڑھایا جانا چاہئے۔وزیر خزانہ نے مزید کہا کہ لین داروں اور دین داروں دونوں کے حالات اور تشویشوں کو ذہن میں رکھنا ضروری ہوگا اور قرض کی دوبارہ تشکیل کے عمل میں زیادہ بوجھ والی شرطوں کے ساتھ قرض دار ممالک کو پریشان نہ کرنے کا خیال رکھنا ہوگا۔
.
بہت چھوٹی، چھوٹی اور درمیانی صنعتوں کی وزارت
کھادی نے لکمے فیشن ویک 2022 میں لوگوں کا دل جیت لیا ۔توجہ کا مرکز کنگنا رناوت نے کھادی کی پائیداری کی ستائش کی
نئی دہلی۔ 25 مارچ کھادی، جسے آزادی کے تانے بانے نیز سودیشی، پائیداری اور سادگی کی علامت تصور کیا جاتا ہے، نے جمعرات کو نئی دہلی میں جاری لکمے فیشن ویک 2022 میں ایک خصوصی پیشکش کے ساتھ عالمی فیشن کے میدان میں اپنی بھرپور موجودگی درج کرائی ۔ مشہور بالی ووڈ اداکارہ کنگنا رناوت نے کھادی انڈیا کے شو اسٹاپ کے طور پر ریمپ پر واک کیا، جس کے ساتھ چھ بین الاقوامی شہرت یافتہ ڈیزائنروں جیسے موسی ٹراورے، ابھیشیک گپتا بنارس، اناویلا، انجو مودی، چارو پراشر اور رینا ڈھاکا کا ایک شاندار گروپ شامل تھا۔ یہ پہلی بار ہے کہ ایک بین الاقوامی ڈیزائنر، پیرس سے موسی ٹراورے نے کھادی فیشن شو میں شرکت کی۔ موسی نے اپنے ڈیزائنوں میں آرکیٹیکچرل سلیوٹس کے ساتھ شو میں چار چاند لگا دیا ۔
یہ دوسری بار ہے جب کھادی نے لکمے فیشن ویک میں اپنی موجودگی درج کرائی ہے۔ اس سے پہلے سال 2018 میں ایسا دیکھنے کو ملا تھا۔ کھادی انڈیا شو کا انعقاد فیشن ڈیزائن کونسل آف انڈیا کے ذریعہ کیا گیا ۔ اس موقع پر ایم ایس ایم ای کے وزیر مملکت جناب بھانو پرتاپ سنگھ ورما، کے وی آئی سی کے چیئرمین جناب ونے کمار سکسینہ اور ایم ایس ایم ای سکریٹری جناب بی بی سوین موجود تھے۔
کنگنا رناوت نے ریمپ پر اپنے دلکش انداز کے ساتھ لوگوں کی توجہ اپنی جانب مبذول کرائی ۔ کنگنا نے ایک آف وائٹ کھادی جامدانی ساڑھی پہنی تھی، جو مغربی بنگال کی ایک قدیم دستکاری ہے۔ کنگنا رناوت نے کھادی کو سب سے زیادہ پائیدار لباس کے طور پر فروغ دینے کی پر زور وکالت کی ۔ انہوں نے نوجوانوں سے 'صرف سودیشی ' مصنوعات ہی خریدنے کی اپیل کی۔
کنگنا نے کہا "ریمپ پر واپس آنا اور کھادی جیسی خاص چیز کے لیے واپسی سے خوشی دوبالا ہوگئی۔ پوری دنیا اب ہندوستانی کپڑوں بالخصوص کھادی کے بارے میں بات کر رہی ہے جو نامیاتی ہونے کے ساتھ ساتھ ، جلد کے لیے موزوں اور ماحول دوست ہے۔ ہندوستانی کپڑے ہزاروں سالوں سے موجود ہیں۔ جب ہم کھادی خریدتے ہیں، تو ہم نہ صرف اپنے ورثے کے دستکاری کو بحال کرنے میں مدد کرتے ہیں بلکہ ملک میں بہت سے لوگوں کے لیے روزی روٹی بھی پیدا کرتے ہیں۔ جب بھی آپ کوئی چیز خریدیں تو یہ یقینی بنائیں کہ وہ ہندوستان میں بنی ہے۔ کھادی ہماری پہچان ہونی چاہیے۔
جناب سکسینہ نے کھادی کو سب سے زیادہ پائیدار اور سادہ لیکن جدید لباس قرار دیا۔ انہوں نے کہا "جدید تاریخ میں کھادی واحد مصنوعات ہے جو پائیدار اشیاء کے طور پر وقت کی کسوٹی پر کھڑا اترا ہے۔ کھادی قوم کا تانا بانا ہے اور اس میں لاکھوں لوگوں کی زندگیوں میں زبردست تبدیلی لانے کی صلاحیت ہے۔"
کھادی انڈیا کےکلیکشن اپنے مخصوص رنگ روپ اور جمالیاتی کشش کے ساتھ ہندوستان کی عمدگی کی علامت ثابت ہوا ہے۔ ڈیزائنرز نے قدرتی سفید اور سیاہ رنگ کے ساتھ ساتھ متحرک رنگ کا بھی استعمال کیا۔ ایک عصری انداز کے ساتھ پورا کھادی انڈیا کلیکشن کے تحت ہمیشہ پائیدار تصور کیے جانے والےکھادی ملبوسات کو ایک نئے جدید فیشن ایبل کپڑے کے طور پر پیش کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-3265
(Visitor Counter : 90
صحت اور خاندانی بہبود کی وزارت
ڈاکٹر ہرش وردھن جاپان میں صحت اور وزرائے خزانہ کے جی 20 مشترکہ اجلاس سے کریں گے خطاب
نئی دہلی،27؍جون۔صحت اور خاندانی فلاح و بہبود کے مرکزی وزیر ڈاکٹر ہرش وردھن جاپان کے اوساکا میں ہونے والے جی -20 اجلاس میں شرکت کے لئے آج وہاں کے لئے روانہ ہو گئے ہیں۔ مرکزی وزیر 28 جون 2019 کو صحت اور وزرائے خزانہ کے مشترکہ اجلاس سے بھی خطاب کریں گے۔ میٹنگ میں بھارت ترقی پذیر ملکوں میں یونیورسل ہیلتھ کوریج  کی فائنانسنگ کی اہمیت کا اعادہ کرے گا اور اس کی حمایت کرے گا۔ اسی کے ساتھ یو ایچ سی کے حصول کی سمت میں اسٹریٹجک طور پر خارجی تعاون کا استعمال کرنے کے دوران گھریلو وسائل پیدا کرنے کی اہمیت پر زور دے گا اور اس بات کا اعتراف کرے گا کہ یو ایچ سی کے حصول سے پائیدار ترقی کو فروغ ملے گا۔ جاپان 28 جون 2019 کو جی-20 اجلاس میں صحت اور وزرائے خزانہ کے اب تک کے پہلے مشترکہ اجلاس کی میزبانی کرنے جا رہا ہے۔
اجلاس میں ڈاکٹر ہرش وردھن، مالیات اور صحت وزراء کے درمیان باہمی رشتے کو اجاگر کریں گے، جو کہ صحت –مالیات کی حکمرانی کو مضبوط کرنے اور صحت سے متعلق پائیدار وسائل کو جٹانے کے لئے نا گزیر ہے۔ یو ایچ سی کے ویژن کی تکمیل کے لئے ایک بڑے پہل کے مدنظر ڈاکٹر ہرش وردھن آیوشمان بھارت پروگرام پر بھی روشنی ڈالیں گے، جس کے تحت جامع اور مربوط حفظانِ صحت فراہم کیا جاتا ہے اور جو یو ایچ سی کے حصول کے لئے بنیادی گاڑی ہے۔ اے بی-ہیلتھ اور ویلنس سینٹرس امیونائزیشن اور غذائیت سمیت زچگی، نو زائیدہ بچوں اور بچوں کی صحت خدمات جیسی لازمی ابتدائی اور کمیونٹی صحت خدمات فراہم کرتے ہیں۔ ایسا کر کے بچوں کے اہم ترین ابتدائی سالوں میں انسانی سرمایہ کی ترقی کو فروغ دیا جاتا ہے۔ یہ سینٹرز عمومی این سی ڈی اور بڑی متعدی بیماریوں کی روک تھام کے لئے بھی اپنی خدمات فراہم کرتے ہیں۔ ایک دیگر جزو، اے بی- پردھان منتری جن آروگیہ یوجنا  کے تحت دوسرے و تیسرے درجے کے اسپتالوں میں بھرتی تقریباً 500 ملین غریبوں اور محروم لوگوں کے لئے مفت میں اور نقدی سے مبرا علاج فراہم کیا جاتا ہے۔
جاپان یو ایچ سی کا چمپئن ہے اور ملیریا اور دیگر متعدی بیماریوں سے نمٹنے کے لئے مالی مدد فراہم کرنے میں ایک قائد کی حیثیت رکھتا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ن ا ۔ک ا
U- 2655
(Visitor Counter : 31
ریلوے کی وزارت
عزت مآب وزیر اعظم کے ذریعے 19؍اکتوبر سے مستقل خدمات شروع کرنے کے لئے آج وَندے بھارت ایکسپریس کو ہری جھنڈی دکھائی گئی
یہ ہفتے میں چھ دن چلے گی
عزت مآب وزیر اعظم جناب نریندر مودی نے آج اَمب اَندورا ، اُونا سے نئی دہلی تک کے لئے نئی وَندے بھارت ایکسپریس کو ہری جھنڈی دکھاکر افتتاحی سفر پر روانہ کیا۔
ٹرین نمبر 22447؍22448نئی دہلی-اَمب اَندورا-نئی دہلی وَندے بھارت ایکسپریس 19؍اکتوبر 2022 سے اپنی مستقل خدمات شروع کرے گی۔یہ ٹرین ہفتے میں چھ دن چلے گی۔ وَندے بھارت ایکسپریس 16کوچوں کا ایک ٹرین سیٹ ریک ہے، جس میں ایگزیکٹیو کلاس اور چیئر کار کوچ شامل ہیں۔
وَندے بھارت ایکسپریس کا وقت اور ٹھہراؤ اس طرح ہے:
|
|
22447 نئی دہلی –اَمب اَندورا وَندے بھارت ایکسپریس
|
||
|
اسٹیشن
|
||
|
22448 اَمب اَندورا-نئی دہلی وَندے بھارت ایکسپریس
|
|
05:50
|
|
D
|
|
نئی دہلی
|
|
A
|
|
18:25
|
|
08:00/08:02
|
|
A/D
|
|
امبالا
|
|
A/D
|
|
16:13/16:15
|
|
08:40/08:45
|
|
A/D
|
|
چنڈی گڑھ
|
|
A/D
|
|
15:25/15:30
|
|
10:00/10:02
|
|
A/D
|
|
آنندپور صاحب
|
|
A/D
|
|
14:08/14:10
|
|
10:34/10:36
|
|
A/D
|
|
اُونا ہماچل پردیش
|
|
A/D
|
|
13:21/13:23
|
|
11:05
|
|
A
|
|
اَمب اندورا
|
|
D
|
|
13:00
ٹرین نمبر 22447 نئی دہلی –اَمب اَندورا وَندے بھارت ایکسپریس نئی دہلی سے اَمب اَندورا کے لئے کرایہ ڈھانچہ اس طرح ہے:
- ایگزیکٹیو کلاس-2045 روپے، 1890 روپے
- چیئر کار-1075 روپے، 955 روپے
ٹرین نمبر 22448 اَمب اَندورا-نئی دہلی وَندے بھارت ایکسپریس کا اَمب اَندورا سے نئی دہلی کا کرایہ ڈھانچہ اس طرح ہے:
- ایگزیکٹیو کلاس-2240 روپے، 1890 روپے 
- چیئر کار-1240 روپے، 955روپے
صدر جمہوریہ کا سکریٹریٹ
صدرجمہوریہ نے عیدالاضحیٰ سے قبل مبارکباد دی
نئی دہلی،9جولائی ،2022
صدر جمہوریہ رام ناتھ کووند نے عیدالاضحیٰ سے قبل ملک کے عوام کو مبارکباد دی ہے۔
صدر جمہوریہ نے اپنے پیغام میں کہا،’’عیدالاضحیٰ کے موقع پر میں ملک کے سبھی عوام کو ،خصوصاً ہمارے مسلمان بھائیوں اور بہنوں کو مبارکباد دیتا ہوں۔’’
عیدالاضحیٰ کا تہوار انسانیت کےلئے قربانی اور خدمت کی علامت ہے ۔یہ تہوار ہمیں حضرت ابراہیم کے دکھائے گئے قربانی کے راستے پر چلنے کےلئے تحریک دیتا ہے۔
آئیے اس موقع پر ہم انسانیت کی خدمت کےلئے خود کو پھر سے قربان کرنے اور ملک کی خوشحالی اور ترقی کےلئے کام کرنے کا عزم کریں۔
Please click here to see the President's Message in Hindi
وزارت دفاع
وزارت دفاع نے دفاعی برآمدات اور خود کفالت کو فروغ دینے کے لئے 108 آئٹم کی دوسری پوزیٹو ان ڈی جینایزیشن لسٹ نوٹیفائی کی
وزیر اعظم نریندر مودی کی آتم نربھر بنانے کی کوشش اور دفاعی شعبے میں دیسی سازوسامان کی تیاری کو تقویت دینے کے تناظر میں وزیر دفاع  جناب راج ناتھ سنگھ نے 108 آئٹم  کی دوسری پوزیٹو ان ڈی جینایزیشن فہرست کو نوٹیفائی کرنے کے لئے وزارت دفاع کی فوجی امور کے محکمہ کی تجویز کو منظوری دے دی ہے۔ اس سے دفاعی برآمدات کو فروغ دینے اور خود کفیل بننے کے دوہرے مقاصد کو پورا کرنے کے لئے سرکاری اور نجی سیکٹر کی سرگرم شرکت کے ساتھ دیسی سازوسامان کی تیاری کو مزید تقویت دی جاسکے گی۔ سبھی 108 آئٹم  اب دیسی وسائل سے خریدے جاسکیں گے، جیسا کہ شقوں کے مطابق دفاعی حصولی طریقہ کار  2020 میں دیا گیا ہے۔
دوسری فہرست  میں ہتھیاروں کے نظام پر خصوصی توجہ دی گئی ہے، جو فی الحال تیاری، آزمائش کے مراحل میں ہیں اور توقع ہے کہ مستقبل میں فرموں سے آرڈر ملنا شروع ہوجائیں گے۔ پہلی فہرست کی طرح اسلحہ کی درآمد کا سب ٹیٹیوشن  کو جوکہ ایک بار کی ضرورت ہے، خصوصی توجہ دی گئی ہے، نہ صرف اس فہرست میں مقامی دفاعی صنعت کی صلاحیت کو تسلیم کیاگیا ہے بلکہ یہ تازہ سرمایہ کاری کو ٹکنالوجی اور مینوفیکچرنگ صلاحیتوں میں راغب کرکے گھریلو تحقیق وترقی کو بھی جہت دے گا۔
دوسری پوزیٹو ان ڈی جینایزیشن ، لسٹ، پیچیدہ نظام، سینسرس، سیمولیٹرس اور ہیلی کاپٹرس جیسے ہتھیاروں اور اسلحہ ایئربورن ارلی وارننگ اور کنٹرول سسٹم، ٹینک انجن، پہاڑوں کے لئے میڈیم پاور راڈار ویپن سسٹم پر مشتمل ہے اور اس طرح کے کئی مزید آئٹم بھارتی مسلح افواج کی ضرورتوں کو پورا کریں گے۔ اس دوسری لسٹ کو دسمبر 2021 سے دسمبر 2025 تک آہستہ آہستہ لاگو کئے جانے کا منصوبہ ہے۔
بھارتی صنعت کی مستقبل کی صلاحیتوں کا اندازہ لگانے کے لئے سرکاری اور پرائیویٹ مینوفیکچرنگ انڈسٹری کنفیڈریشن کے ساتھ صلاح مشورہ کے کئی دور کے بعد وزارت دفاع کی طرف سے دوسری لسٹ تیار کی گئی ہے، جس سے مسلح افواج کی ضرورتیں پوری ہوسکیں گی۔ یہ لسٹ دفاع میں خود کفیل بننے کی جانب لگاتار تحریک فراہم کرتی ہے۔
اگست 2020 میں پہلی پوزیٹو ان ڈی جینایزیشن لسٹ جو 101 آئٹم پر مشتمل ہے، آتم نربھر بھارت ابھیان اور دفاعی سیکٹر میں دیسی سامان کی تیاری کو فروغ دینے کی حکومت کی کوشش کی روشنی میں نوٹیفائی کی گئی ہے۔
محنت اور روزگار کی وزارت
جناب بھوپیندر یادو نےکہا: صحت کی سہولیات کو سب کے لیے قابل رسائی بنانے کے لیے ملک بھر میں 9000 سے زیادہ جن اوشدھی کیندر کھولے گئے ہیں
محنت اور روزگار اور ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو نے آج دہلی کے دوارکا میں منعقدہ جن اوشدھی دیوس 2023 پروگرام سے خطاب کیا۔ انہوں نے کہا کہ وزیر اعظم جناب نریندر مودی کی قیادت میں مرکزی حکومت نے ملک بھر میں 9,000 سے زیادہ جن اوشدھی کیندر کھولے ہیں تاکہ تمام لوگوں کو صحت کی سہولیات تک رسائی حاصل ہو سکے۔
جناب یادو نے کہا کہ ان مراکز پر ادویات کم قیمت پر دستیاب ہیں، جس کی وجہ سے عوام کو مہنگی ادویات کے بوجھ سے راحت مل رہی ہے۔ انہوں نے اس کے ساتھ ہی کہا کہ خواتین کی سہولت کو مدنظر رکھتے ہوئے حکومت کی طرف سے ان جن اوشدھی کیندروں پر سستے داموں سینیٹری پیڈس کی دستیابی کو بھی یقینی بنایا جا رہا ہے۔
جناب یادو نے کہا کہ مودی حکومت سال کے آخر تک ملک میں جن اوشدھی کیندروں کی تعداد 10,000 تک بڑھانے کے ہدف پر کام کر رہی ہے۔
وزارت دفاع
وزیر دفاع راجناتھ سنگھ نے کمبوڈیا میں امریکی وزیر دفاع جناب لوئڈ آسٹن کے ساتھ دوطرفہ میٹنگ کی
وزیر دفاع جناب راجناتھ سنگھ نے آج کمبوڈیا کے سی ایم ریپ میں امریکی وزیر دفاع جناب لائڈ آسٹن کے ساتھ دوطرفہ میٹنگ کی۔جناب راجناتھ سنگھ اور جناب لائڈ آسٹن نویں آسیان وزرائے خارجہ کی میٹنگ  پلس میٹنگ میں حصہ لینے کے لئے کمبوڈیا میں ہیں ۔دونوں رہنماؤں نے گرمجوشی کے ساتھ ایک دوسرے سے ملاقات کی اور بڑھتے دوطرفہ دفاعی تعلقات پر اطمینان کا اظہار کیا۔وزیر دفاع کے ساتھ دفاعی سکریٹری جناب گریدھر ارمانے اور وزارت دفاع کے دیگر سینئر افسر بھی موجود تھے۔
دونوں وزرائے دفاع نے ایک مضبوط بھارت – امریکی دفاعی تعاون کےلئے اپنے عزم کا اظہار کرتے ہوئے باہمی مفادات کے مسئلوں پر تفصیل سے تبادلہ خیال کیا۔جناب راجناتھ سنگھ نے فوجی ہوابازی ،آرٹیفیشل انٹیلی جنس اور سائبر ٹیکنولوجی جیسے اہم شعبوں میں صلاحیت کی تعمیر کےلئے دونوں ملکوں کے ساتھ مل کر کام کرنے کی ضرورت پر زور دیا۔
وزیر دفاع بھارت اور امریکہ کے درمیان زیادہ دفاعی صنعتی تعاون کےلئے ایک روڈمیپ بنانے کےلئے پرعزم ہیں۔انہوں نے طیارہ رکھ رکھاؤ ،مرمت اور اوورہال اور جہاز کی تعمیر،مرمت اور ریفٹ میں بھارت کی بڑھتی مہارت پر روشنی ڈالی اور ایسے خصوصی شعبوں کی تجویز دی جہاں امریکی دفاعی کمپنیاں بھارت میں بھارتیہ حصہ داروں کے ساتھ ٹیکنولوجی تعاون اور مینوفیکچرنگ مواقع کی تلاش کر سکتی ہیں۔سکریٹری آسٹن نے تجویز کا خیر مقدم کیا اور وزیردفاع کو اس سلسلے میں تعاون کی یقین دہانی کی۔
دونوں رہنماؤں نے نیویگیشن ،اوورفلائٹ اور بلا رکاوٹ تجارت کی آزادی کے ساتھ ایک پائیدار اور اصولوں پر مبنی انڈو پیسیفک کے تئیں اپنے عہد کا اظہار کیا۔انہوں نے سمندری ڈومین بیداری سمیت دونوں رہنماؤں نے علاقائی سکیورٹی کی صورت حال پر اپنے خیالات کا بھی اظہار کیا۔
امور داخلہ کی وزارت
این ایس سی این  نکّی کے ساتھ جنگ بندی کے معاہدے میں 8 ستمبر سے ایک سال کی توسیع
حکومت ہند اور نیشنل سوشلسٹ کونسل آف ناگالینڈ  نکی گروپ کے درمیان جنگ بندی کا معاہدہ جاری ہے۔
این ایس سی این  نکّی کے ساتھ جنگ بندی کے معاہدے کو 8 ستمبر 2022 سے 7 ستمبر 2023 تک ایک سال کے لیے توسیع دینے کا فیصلہ کیا گیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 10015
(Visitor Counter : 90
وزیراعظم کا دفتر
وزیراعظم نے سمندری طوفان ’یاس‘ سے ہونےوالے نقصان کا جائزہ لیا
وزیراعظم مودی نے اڈیشہ اور مغربی بنگال میں سمندری طوفان ’یاس‘ سے متاثرہ علاقوں کا فضائی سروے کیا
وزیراعظم مودی نے کہا کہ وہ سمندری طوفان یاس سے متاثرہ افراد کے ساتھ ہیں
وزیراعظم نے فوری راحت کے کاموں کے لئے 1000 کروڑ روپے کی مالی امداد کا اعلان کیا
مرکزی حکومت ایک بین وزارتی ٹیم تعینات کرے گی جو ہونے والے نقصانات کا جائزہ لینے کے لئے ریاستوں کا دورہ کرے گی
مرکز نے متاثرہ علاقوں میں بنیادی ڈھانچے کی بحالی اور تعمیر نو میں ہر طرح کی مدد دینے کا یقین دلایا
پورے بھارت میں سمندری طوفان یاس کی وجہ سے مرنے والوں کے قریبی رشتے دار کو 2 لاکھ روپے کی امداد اور زخمی ہونےوالوں کو 50 ہزار روپے کی امداد دی جائے گی
نئی دہلی، 28 مئی 2021، وزیراعظم جناب نریند مودی نے 28 مئی 2021 کو بروز جمعہ کے دن سمندری طوفان ’یاس‘ سے پیدا شدہ صورتحال کا جائزہ لینے کے لئے اڈیشہ اور مغربی بنگال کا دورہ کیا۔ انہوں نے اڈیشہ کے بھدرک اور بالیشور اضلاع اور مغربی بنگال کے پوربا میدنی پور میں سمندری طوفان سے متاثرہ علاقوں کا فضائی سروے کیا۔
وزیراعظم نے بھونیشور میں راحت اور باز آباد کاری کے کئےجانے والے اقدامات کا جائزہ لینے کےلئےایک میٹنگ کی صدارت کی۔
وزیراعظم کو بریفنگ دی گئی کہ سمندری طوفان یاس سے زیادہ نقصان اڈیشہ اور مغربی بنگال کے کچھ حصوں میں ہوا ہے اور جھارکھنڈ بھی متاثر ہوا ہے۔
وزیراعظم نے فوری راحت کے کاموں کے لئے 1000 کروڑ روپے کی مالی امداد کا اعلان کیا۔ 500 کروڑ روپے فوری طور پر اڈیشہ کو دیئے جائیں گے اور مغربی بنگال اورجھارکھنڈ کے لئے بھی 500 کروڑ روپے کا اعلان کیا گیا ہے جو کہ نقصان کی بنیاد پر جاری کئے جائیں گے۔ مرکزی حکومت ایک بین وزارتی ٹیم تعینات کرے گی جو ہونے والے نقصانات کا جائزہ لینے کے لئے ریاستوں کا دورہ کرے گی، جس کی بنیاد پر مزید امداد دی جائےگی۔
وزیراعظم نے اڈیشہ، مغربی بنگال اور جھارکھنڈ کے لوگوں کو یقین دلایا کہ مرکزی حکومت اس مشکل وقت میں ریاستی حکومتوں کے ساتھ مل کر کام کرے گی اور متاثرہ علاقوں میں بنیادی ڈھانچے کی بحالی اور تعمیر نو کے لئے ہر ممکن امداد فراہم کرائے گی۔
وزیراعظم مودی نے کہا کہ وہ پوری طرح ان افراد کے ساتھ ہیں جو سمندری طوفان سے متاثر ہوئے ہیں اور انہوں نے ان خاندانوں کے لئے گہرے غم کا اظہار کا جنہوں نے اس آفت کے دوران اپنے قریبی لوگوں کو کھویا ہے۔
انہوں نے سمندری طوفان کی وجہ سے مرنے والوں کے قریبی رشتے دار کو 2 لاکھ روپے کی امداد اور شدید زخمی ہونےوالوں کو 50 ہزار روپے کی امداد کا اعلان کیا۔
وزیراعظم نے کہا کہ ہمیں آفات کے مزید سائنسی بندوبست پر فوکس جاری رکھنا ہوگا۔ بحیرہ عرب اور خلیج بنگال میں سمندری طوفانوں کے تواتراور اثر میں اضافہ ہونے سے مواصلاتی نظام ، طوفان کے اثرات کو کم کرنے اور اس کے سلسلے میں تیاری میں بڑی تبدیلیاں کرنی ہوں گی۔ انہوں نے راحت کی کوششوں میں بہتر تعاون کے لئے لوگوں کے درمیان اعتماد سازی کی ضرورت کا بھی ذکر کیا۔
وزیراعظم مودی نے اڈیشہ حکومت کی تیاری اور آفت کے بندوبست کی سرگرمیوں کی تعریف کی، جس کے نتیجے میں کم سے کم جانی نقصان ہوا ہے۔ انہوں نے کہا کہ ریاست نے ایسی قدرتی آفات سے مقاملہ کرنے کے لئے طویل مدتی کوششیں شروع کی ہیں۔
انہوں نے کہا کہ مالیاتی کمیشن بھی آفات کے اثرات کو کم کرنے پر زور دے رہا ہے اور اس کے لئے اس نے 30 ہزار کروڑ روپے کے ایک مخصوص فنڈ کا انتظام کیا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U- 4919
(
ا قتصادی امور کی کابینہ کمیٹی
کابینہ نے میسرز چناب ویلی پاورپروجیکٹس پرائیویٹ لمیٹڈ کے ذریعہ 540 میگاواٹ کوار ہائیڈروالیکٹرک پروجیکٹ کی تعمیرکو منظوری دی
پروجیکٹ سےبجلی کی 1975 ملین اکائیوں کی پیداوار متوقع
کوارپروجیکٹس 54 ماہ کے اندرشروع ہو جائے گا
پروجیکٹ کی تعمیراتی سرگرمیو ں کے نتیجےمیں 2500 افرادکوروزگارکی فراہمی اور مرکز کے زیرانتظام علاقے جموں و کشمیرکی ہمہ جہت سماجی اقتصادی ترقی ہوگی
وزیراعظم جناب نریندر مودی کے زیر صدارت ، کابینی کمیٹی برائے اقتصادی امور نے آج مرکز کے زیرانتظام علاقے جموں و کشمیر کے کشتواڑ ضلع میں دریائے چناب کے کنارے 540 میگاواٹ  کی صلاحیت کوالے کوار ہائیڈرو ا لیکٹرک پروجیکٹ کے لئے 4526.12 کروڑ روپئے کی سرمایہ کاری کو منظوری دی ہے ۔ پروجیکٹ پرمیسرس چناب ویلی پاور پروجیکٹس پرائیویٹ لمیٹڈ کے ذریعہ عمل درآمد کیا جائے گا جوکہ این ایچ پی سی اور جےکے ایس پی ڈی سی کے درمیان ایک مشترکہ کاروباری کمپنی ہے ۔ان دونوں کا سرمایہ جاتی تعاون27 اپریل 2022 کو بالترتیب 51 فیصد اور 49فیصد ہے۔
اس پروجیکٹ سے 90 فیصد قابل انحصار برس میں 1975.54 ملین اکائیاں تیار ہوں گی۔
بھارتی حکومت بنیادی ڈھانچےمیں مدد کرنےکےلئے69.80 کروڑ روپئے کی امدادی رقم فراہم کررہی ہے اور میسرس سی وی پی پی ایل میں جےکے ایس پی ڈی سی کے حصص کے تعاون کےلئے یونین ٹریٹیری جموں و کشمیر کو 655.08 کروڑ روپئے کی گرانٹ فراہم کرکے مددکررہی ہے ۔این ایچ پی سی اپنا سرمایہ حصص 681.82 کروڑ روپئے کی اپنےگھریلو وسائل سے سرمایہ کاری کرے گی ۔کوارہائیڈروالیکٹر پروجیکٹ 54 ماہ کے عرصے میں کام کرناشروع کردےگا۔ اس پروجیکٹ سے بجلی کی فراہمی کے ذریعہ گرڈ کو متوازن بنانے میں اور بجلی کی فراہمی کی صورتحال کو بہتر بنانے میں مدد ملے گی ۔
پروجیکٹ کو قابل عمل بنانےکےلئے ،مرکز کے زیرانتظام علاقے جموں و کشمیر کی حکومت پروجیکٹ کے آغاز کے بعد سے 10برس کے لئے پانی کے استعمال کے چارجیز کی وصولی سے استثناء کو توسیع دے رہی ہے ۔ اس کے ساتھ ریاست کے جی ایس ٹی کے شیئر کی تقسیم اور سالانہ 2 فیصد مفت بجلی کی رعایت بھی دی جائے گی ، یعنی پروجیکٹ کے شروع ہونے کے بعدپہلے سال میں مرکز کے زیر انتظام علاقے جموں و کشمیر کوو مفت بجلی 2 فیصد ہوگی اوراسکے بعدہر سال 2 فیصد کےحساب سے اس میں اضافہ ہوگااور 6 سال کے بعد سے یہ اضافہ 12 فیصد ہوگا۔
اس پروجیکٹ کی تعمیراتی سرگرمیوں سے تقریبا 2700 افراد کو براہ راست یابالواسطہ روزگار ملے گا اور اس سے مرکز کے زیرانتظام علاقے جموں و کشمیر کی مجموعی سماجی اور اقتصادی ترقی میں بھی مدد ملے گی ۔مزیدبرآں یونین ٹریٹری جموں و کشمیر کوتقریبا 4548.59 کروڑروپئے کی مفت بجلی ملے گی اور منصوبےکی 40 سالہ مدت کارکے دوران 4941.46 کروڑ روپئے کوارہائیڈرو الیکٹرک پروجیکٹ سے پانی کے استعمال کے چارجیز کے طور پر حاصل ہوں گے۔
سٹرک ٹرانسپورٹ اور شاہراہوں کی وزارت
این ایچ اے آئی نے پُلوں اور دیگر ڈھانچوں کا ڈیزائن اور تعمیر کا جائزہ لینے کے لئے ڈیزائن ڈویژن قائم کیا ہے
پلوں ، مخصوص ڈھانچوں اور سرنگوں کا ڈیزائن اور تعمیر کے موثر جائزے کے لئے این ایچ اے آئی نے ایک ڈیزائن ڈویژن قائم کیا ہے ، جو ملک بھر کی قومی شاہراہوں پر پُلو ں ، ڈھانچوں ،سرنگوں اور آر ای والس کی منصوبہ بندی ، ڈیزائننگ ، تعمیر اور رکھ رکھاؤ کے لئے پالیسی اور رہنما اصول تیار کرے گا۔
یہ ڈویژن، پروجیکٹ کی تیاری ، نئے پلوں کی تعمیر اور موجودہ پرانے /خستہ حال پلوں کی بحالی اور ان کی حالت پر سروے کا جائزہ لے گا تاکہ ان اہم پلوں ، ڈھانچوں ،سرنگوں اور آر ای والس کی حالت کی جانچ ہوسکے ۔یہ ڈویژن اپنی نوعیت کے مختلف پلوں اور مخصوص ڈھانچوں کا بھی جائزہ لے گا، جو ڈی پی آر مرحلے میں ہیں، جہاں ڈی پی آر جون 2023کے بعد شروع ہوا ہے ۔
اس کے علاوہ یہ ڈویژن تعمیراتی طریقہ کار ،عارضی ڈھانچوں ، لفٹنگ اور لانچنگ کے طریقہ کار اور 200 میٹر سے زائد رقبے اور بلاترتیب بنیاد پر خصوصی ڈھانچوں کے ساتھ منتخب پلوں اور ڈھانچوں کے تعمیری عمل کے طریقہ کار کا بھی جائزہ لے گا۔
اس کے علاوہ تمام پلوں /ڈھانچوں کا جائزہ بھی لیا جائے گا ،جو جاری پروجیکٹوں میں 200 میٹرسے زیادہ ہیں ۔نیز 60 میٹر سے زیادہ کے رقبے پر محیط دیگر پلوں کے ڈیزائن ، 200 میٹر سے زیادہ لمبائی والے ڈھانچوں اورسرنگوں ، 60 میٹرسے زائد اونچائی والے آر ای والس اور دیگر مخصوص ڈھانچوں کا بلاترتیب بنیادوں پر جائزہ لیا جائے گا۔
ڈیزائن کے جائزے کے لئے ڈویژن ، ڈیزائن کے ماہرین ،سرنگ کے ماہرین ، آر ای والس کے ماہرین ، جیوٹیک کے ماہرین ، مٹی /سامان واشیاء کی جانچ لیب وغیرہ پرمشتمل ایڈوائزر ، کنسلٹنٹ ٹیموں کی خدمات حاصل کرے گا۔ڈویژن ضرورت کے مطابق ڈھانچوں کے ڈیزائن کے جائزے کے لئے آئی آئی ٹیز / این آئی ٹیز سے ڈیزائن کے ماہرین /ریسرچ اسکالر / پوسٹ گریجویٹ طلبا کی بھی خدمات حاصل کرے گا۔
اس کے علاوہ ڈویژن انڈین اکیڈمی آف ہائی وے انجنئرس  ، نوئیڈا اور انڈین ریلوے انسٹی ٹیوٹ آف سول انجنئرنگ  ،پونے کے ذریعہ پلوں ،سرنگوں اور آر ای والس کاڈیزائن ، تعمیر،نگرانی اور دیکھ بھال کے مختلف پہلوؤں پر ایم او آر ٹی ایچ ، این ایچ اے آئی ، این ایچ آئی ڈی سی ایل کے افسران اور ٹھیکیداروں / کنسلٹنٹس کے عملے کے لئے سرٹیفکیشن کورس کا انعقاد کرے گا۔
ڈیزائن ڈویژن ، پلوں کی فہرست تیار کرنے ، ڈراونگس اورتباہ شدہ پلوں کی شناخت کے لئے ایک آئی ٹی پر مبنی نگرانی کا نظام تیار کرے گا۔اس کے علاوہ مرمت اور تعمیر کے لئے ایک سالانہ منصوبہ بھی پیش کرے گا۔ وہ تفصیلی تجزیہ اور مستقبل میں اس طرح کی ناکامی کو روکنے کے لئے رہنما خطوط جاری کرنے کے لئے پلوں ، ڈھانچوں ،سرنگوں اور آر ای والس کے ناکام ہونے کی صورت میں ماہرین کی ایک ٹیم بھی نامزد کرے گا۔ملک بھر میں اس کے نفاذ کے تحت تعمیر کئے جارہے بڑی تعداد میں قومی شاہراہوں کے بنیادی ڈھانچے کی ترقی کے ساتھ ڈیزائن ڈویژن ڈیزائننگ ،ثبوت کے طور پر جانچ اور پلوں اور دیگر اہم ڈھانچوں کی تعمیر کے لئے اندرون ملک صلاحیت پیدا کرنے میں بھی مدد کرے گا۔
وزارت دفاع
وائس ایڈمرل ایس این گھورمیڈ، اے وی ایس ایم، این ایم نے ایسٹرن نیول کمانڈ کے چیف آف اسٹاف کا عہدہ سنبھالا
نئی دہلی،14؍ فروری؍وائس ایڈمرل ایس این گھورمیڈ، اے وی ایس ایم، این ایم نے آج 14؍فروری 2019 کو وشاکھا پٹنم میں ایسٹرن نیول کمانڈ یعنی بحریہ کے مشرقی کمانڈ کے چیف آف اسٹاف کا عہدہ سنبھالا۔ یکم ؍جنوری 1984 کو ہندوستانی بحریہ میں فلیگ آفیسر وائس ایڈمرل ایس این گھورمیڈ کی شمولیت ہوئی تھی۔ وہ نیشنل ڈیفنس اکیڈمی  کھڑک واسلہ، پونے، نیول وار کالج، نیو پورٹ، روڈ آئزلینڈ کے یونائٹیڈ اسٹیٹس نیول اسٹاف کالج اور نیول وار کالج ممبئی کے گریجویٹ ہیں۔ نیوی گیشن اور بحری سمت شناسی میں اختصاص رکھنے کے علاوہ وہ یونیورسٹی آف ممبئی سے ڈیفنس اینڈ اسٹریٹجک اسٹڈیز میں ایم فل، یونیورسٹی آف مدراس سے ڈیفنس اینڈ اسٹریٹجک اسٹڈیز میں ایم ایس سی اور سمبیوسس انسٹی ٹیوٹ آف بزنس مینجمنٹ سے پرسنل مینجمنٹ میں ماسٹر ڈگری کے حامل ہیں۔
35برس سے زائد کے اپنے طویل کیریئر کے دوران وہ آپریشنل اور اسٹاف تقرریوں کے متعدد عہدوں پر فائز رہے۔ آپریشنل تقرریوں میں انہوں نے گائڈیڈ میزائل، فِری گیٹ، آئی این ایس برہم پترا، آبدوز بچاؤ بحری جہاز، آئی این ایس نریچھک کے علاوہ آئی این ایس اَلیپی کی کمان سنبھالی، جبکہ گائڈیڈ میزائل فری گیٹ آئی این ایس گنگا کے دوسرے کمانڈر رہے۔ اسٹاف تقرریوں میں وہ بحریہ کے ہیڈکوارٹر میں پرنسپل ڈائرکٹرآف پرسنل، بحری منصوبوں کے ڈائرکٹر اور بحری منصوبوں کے جوائنٹ ڈائرکٹر، امور خارجہ کی وزارت میں ڈائرکٹر ، لوکل ورک اپ ٹیم ، نیوی گیشن ڈائریکشن اسکول اور نیشنل ڈیفنس اکیڈمی میں انسٹرکٹر کی حیثیت سےاپنی خدمات انجام دیں۔ 2012میں فلیگ رینک کے عہدے پر ترقی کے بعد انہوں نے پرسنل کے اسسٹنٹ چیف کا عہدہ سنبھالا۔ بعد ازاں انہوں نے فلیگ آفیسر کمانڈنگ کرناٹک نیول ایریا کا عہدہ سنبھالا۔ اس کے بعد انہوں نے فلیگ آفیسر کمانڈنگ مہاراشٹر نیول ایریاکا عہدہ سنبھالا۔ چیف آف اسٹاف کا عہدہ سنبھالنے سے پہلے وہ نیول آپریشنس کے ڈائرکٹر جنرل کے باوقار عہدے پر فائز تھے۔
فلیگ آفیسر ایس این گھورمیڈ کوصدرجمہوریہ ہند کے ہاتھوں 26؍جنوری 2017 کو اَتی وششٹ سیوا میڈل اور 2007میں نوسینا میڈل سے نوازا جا چکا ہے۔ علاوہ ازیں 2000 میں بحری اسٹاف کے سربراہ کی طرف سے ان کی تعریف ہو چکی ہے۔
فلیگ آفیسر ایک خوشحال شادی شدہ زندگی گزار رہے ہیں۔ ان کے پاس ایک بیٹی اور ایک بیٹا ہے۔ان کے دلچسپی کے مشاغل میں ٹریکنگ، آبی کھیل، گھوڑسواری اور گولف شامل ہیں۔
 
- No. 999
(Visitor Counter : 90